
FELHÍVÁS

Cegléd Város Sportjáért Díj adományozására

Cegléd Város Önkormányzatának a helyi kitüntetések alapításáról és adományozásának rendjéről szóló 36/2025. (XII. 19.) Ök. rendelete alapján:

Cegléd Város Sportjáért Díj adományozható annak a személynek, aki Cegléd város érdekében a sportélet valamely területén kimagasló teljesítményt nyújtott, vagy huzamosabb időn át folytatott kiemelkedő munkát; aki a testnevelés és sport szellemi, anyagi gyarapodásáért példaértékűen dolgozott; aki példamutató magatartást tanúsít a közösségi és magánéletben egyaránt.

A díj odaítélésére javaslatot tehet bármely ceglédi polgár, vagy közösség megfelelő indokolással.
A javaslatot írásban, a mellékelt űrlap felhasználásával, legkésőbb 2026. november 30-áig a 2701 Cegléd, Pf.: 85. címhelyre, valamint szerkeszthető, elektronikus formában a polgarmester@cegledph.hu e-mail címre kell elküldeni.

